《和江上双舟催发》
宋代·赵希逢

沧茫万顷不计阔，仙槎曾泛天宫阙。至今风浪卷长空，破浪飞帆何处发。

落鹰飞兔注急湍，千丈皑皑涌雪山。相忘鸥鹭惯舟楫，荡漾随流下小滩。

晚来两两帆相续，牙樯拄定孤轮玉。寒冰冷浸一江秋，分明写出潇湘轴。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。